NOK รายได้กระเตื้องส่งผลงบฯ Q1/61 ขาดทุนลดลงเหลือ 26.88 ลบ.
NOK รายได้กระเตื้องส่งผลงบฯ Q1/61 ขาดทุนลดลงเหลือ 26.88 ลบ.จากปีก่อนขาดทุน 295.57 ลบ. 
10 พ.ค. 2561

บริษัท สายการบินนกแอร์ จำกัด (มหาชน) หรือ NOK รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีกำไรสุทธิดังนี้

โดยผลการดำเนินงานขาดทุนลดลงเนื่องจากในไตรมาส 1 ปี 2561 บริษัทมีรายได้รวม 4,316.84 ล้านบาท เพิ่มขึ้นร้อยละ 5.61 จากช่วงเดียวกันของปีก่อน โดยแบ่งเป็นรายได้จากค่าโดยสาร 3,789.29 ล้านบาท คิดเป็นร้อยละ 87.78 ของรายได้รวม รายได้จากการให้บริการ 406.88 ล้านบาท คิดเป็นร้อยละ 9.43 ของรายได้รวม และรายได้อื่น 120.67 ล้านบาท คิดเป็นร้อยละ 2.79 ของรายได้รวม
ส่วนรายได้ต่อปริมาณการผลิตผู้โดยสาร (RASK) เท่ากับ 2.12 บาท/ที่นั่ง-กม.ลดลงร้อยละ 2.66 เมื่อเทียบกับช่วง เดียวกันของปีก่อน เนื่องจากปริมาณการผลิตด้านผู้โดยสาร (ASK) เพิ่มขึ้นร้อยละ 12.28 เมื่อเทียบกับช่วงเดียวกันของ ปีก่อน
ค่าใช้จ่ายในการดำเนินงานของบริษัทในไตรมาสที่ 1 ปี 2561 มีจำนวนรวม 4,348.91 ล้านบาท ลดลงร้อยละ 0.75 จากช่วงเดียวกันของปีก่อน แม้ว่าต้นทุนค่าน้ำมันอากาศยานเพิ่มสูงขึ้นจากกการปรับตัวของราคาน้ำมันเชื้อเพลิงอากาศยานสูงขึ้นอย่างต่อเนื่อง แต่อย่างไรก็ตามบริษัทสามารถลดต้นทุนในการซ่อมบำรุงเครื่องบินของบริษัทได้ตามแผนการลดค่าใช้จ่ายตามแผนการฟื้นฟูธุรกิจของบริษัท เป็นผลทำให้บริษัทมีต้นทุนต่อปริมาณการผลิตโดยสาร (CASK) ลดลงจาก 2.36 มาอยู่ที่ 2.19 บาท/ที่นั่ง-กม. ลดลงร้อยละ 7.37 จากช่วงเดียวกันของปีก่อน